Standandi frá vinstri : Jóhannes Karl Sveinsson lögmaður , Jakob Bjarnason LBI hf. , Perla Ösp Ásgeirsdóttir framkvæmdastjóri Áhættustýringar , Hreiðar Bjarnason framkvæmdastjóri Fjármála , Herdís Hallmarsdóttir slitastjórn LBI hf. , Halldór Helgi Backman slitastjórn LBI hf. , Þórólfur Jónsson lögmaður . Þetta bréf kemur til viðbótar öðru skuldabréfi sem Landsbankinn gaf út 2009 að andvirði 260 milljarðar króna , einnig í erlendri mynt . Að frádregnum fjármagnskostnaði nemur ávinningur ríkisins 55 milljörðum króna . Eignasafn bankans verður æ sterkara og framundan er að tryggja fjárhagsstöðu enn frekar með hagkvæmri endurfjármögnun erlendra lána bankans . “ Landsbankinn mun greiða næst af bréfinu 2015 þar sem hann greiddi á öðrum ársfjórðungi 2012 fyrstu fimm gjalddaga bréfsins með fyrirframgreiðslu til LBI hf . Endanlegt mat liggur nú fyrir af hendi óháðra matsaðila og verður skilyrta skuldabréfið gefið út miðað við fulla fjárhæð , samtals 92 milljarða króna og því lætur LBI hf. af hendi öll hlutabréfin í Landsbankanum . Eftir eignabreytingarnar á íslenska ríkið 98% hlut í Landsbankanum en Landsbankinn sjálfur hefur tekið við 2% eignarhlut . Hlutdeild ríkisins í bókfærðu eigin fé hefur aukist um 97 milljarða króna frá stofnun bankans , að teknu tilliti til hlutabréfa sem nú renna til ríkisins frá LBI hf. við útgáfu skilyrta skuldabréfsins . Ávinningur ríkisins er því jákvæður um 55 milljarða króna þegar tekið hefur verið tillit til fjármagnskostnaðar . Aukið verðmæti lánasafns fyrirtækja Þessi mikli ávinningur skýrist af breytingum á verðmæti lánasafns fyrirtækja en á haustdögum 2008 ríkti mikil óvissa um stöðu þeirra og vegna þess var endanlegt kaupverð eignasafns bankans háð þeim árangri sem endurskipulagning eigna myndi skila . Nú liggur fyrir endanlegt uppgjör , byggt á mati óháðra sérfræðinga frá Deloitte , og niðurstaða þess er að allur eignarhluti gamla bankans gengur nú til ríkisins og Landsbankans hf. án þess að frekara endurgjald komi fyrir .